Sala i Martín: "Posar un ministre com De Guindos al BCE seria una bogeria"

Thu, 08 Feb 2018 10:30:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Xavier Sala i Martín trobaria una "mala idea" que el ministre d'Economia espanyol fos vicepresident del BCE. "Els bancs centrals funcionen millor quan són governats per tècnics que per polítics. No m'oposo que proposin un espanyol per al càrrec, però que sigui un espanyol bo". El professor de la Universitat Colúmbia també aborda la presència de robots a l'economia, cada vegada més intensa. Inicialment, explica, "els robots substituïen el múscul humà, la força. Ara ja substitueixen el cervell". I això porta a dilemes. Per exemple, si un cotxe pilotat per un robot atropella algú, ho farà d'acord amb un codi que haurà fet algun humà. I es pregunta: "El propietari del codi amb què s'ha programat el robot serà responsable de l'atropellament?".