Sala i Martín: "Les dones són penalitzades a la feina per tenir fills"

Thu, 08 Mar 2018 08:59:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista i professor de la Universitat Colúmbia explica que si els homes tenen més posicions de poder a l'empresa i sous més alts és, entre altres raons, perquè les dones decideixen tenir fills. "Les empreses acaben penalitzant les treballadores abans que surtin del mercat laboral temporalment, fins i tot abans de saber si volen tenir fills". El Dia internacional de la Dona, Xavier Sala i Martín argumenta que si les dones treballen menys hores que els homes i cobren menys és perquè són mares. Fan menys hores extra, tenen menys complements salarials i moltes fan reducció de jornada per tenir cura de la família. Compara el comportament de les noies joves en tribus masclistes com els massais de Kènia i les tribus matriarcals dels khasi a l'Índia per explicar que les societats occidentals s'assemblen més als massais que als khasi. També parlem de la publicació del seu llibre "La invasió dels robots" basat en la segona temporada de la sèrie de TV3 "Economia en colors".