Sala i Martín: "Trump té una política comercial estúpida i perjudicial per als Estats Units"

Thu, 27 Apr 2017 09:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

La setmana que fa 100 dies que Donald J. Trump va arribar a la Casa Blanca, el catedràtic d'Economia Xavier Sala i Martín aborda la rebaixa fiscal plantejada pel president nord-americà: "L'impost de societats que paguen les empreses nord-americanes és molt més alt que a Europa." La qüestió és si tindrà el suport del Partit Republicà al Congrés quan presenti els pressupostos. Ja li van tombar la reforma de l'Obama Care, i els republicans són contraris a generar més dèficit, si abaixa impostos i puja la despesa. En termes comercials, Trump manté una "política estúpida i perjudicial" per al seu propi país, insistint en el proteccionisme, encara que l'FMI no li hagi esmenat la plana a l'última reunió semestral de la institució, a Washington. Sobre els casos de corrupció que esquitxen la política espanyola i catalana, Sala i Martín alerta que "quan l'economia torna a anar bé, els lladres tenen més per robar" i confia que no es torni a caure en els mateixos errors del passat.