Sala-i-Martín: "Els bitcoins són una moneda virtual descentralitzada, encriptada i molt fosca"

Wed, 15 Sep 2021 10:58:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

El professor Xavier Sala-i-Martín explica què és aquesta criptomoneda. Com a gran particularitat, en destaca que és molt volàtil, és a dir, que canvia molt ràpid de valor. Per Sala-i-Martín, és molt probable que hi acabi havent una bombolla especulativa, ja que moltes persones hi inverteixen esperant guanyar molt més del que han invertit. Per això suposen un repte per a les grans institucions financeres que, ara per ara, tenen el monopoli de fabricar diners (el Banc Central Europeu i la Reserva Federal dels Estats Units). L'economista també ha exposat que el sistema de funcionament dels bitcoins fa que sigui una moneda molt adorada pels criminals que volen continuar fent les seves operacions a l'esquena del sistema financer mundial.