Sala i Martín: "El PP està esquizofrènic. Diu que no hi haurà referèndum però fa campanya pel 'no'"

Thu, 08 Jun 2017 09:45:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'informe econòmic de Xavier Sala i Martín se centra en la viabilitat d'un estat català. El dia abans de conèixer la data i la pregunta del referèndum, el professor de la Universitat Colúmbia assegura que una Catalunya independent tindria un superàvit fiscal de 14.000 milions d'euros. Afirma que no estarien en perill les pensions dels catalans, com assegura la campanya del PP català, amb una foto de Jordi Pujol i Marta Ferrusola. "Qui corre el risc de no cobrar les pensions són els espanyols", diu. A més, apunta: "Que el PP jugui amb la corrupció potencial dels Pujol és com el vampir acusant els altres de no donar sang. Mireu a casa vostra abans de parlar de corrupció". Sala i Martín està gravant la segona temporada de la sèrie per a TV3 "Economia en colors", on parlarà d'estafes financeres, de si Messi cobra massa, de si els diners fan la felicitat o de quina és la millor festa del món, des del punt de vista econòmic: "Sant Jordi", avança. S'emetrà a la tardor.