Sala i Martín: "De Guindos tem que, si se li concedeix massa a Grècia, aquí guanyi Podem"

Wed, 18 Feb 2015 08:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista de la Universitat Colúmbia Xavier Sala i Martín ha analitzat la situació de Grècia i l'ultimàtum que li ha plantejat Brussel·les perquè accepti una pròrroga del rescat. Sala i Martín creu que Grècia acabarà acceptant el rescat però caldrà veure com ho ven davant del seu electorat, a qui havia promès deslligar-se del dictat d'Europa; per això ha dit que "s'ha de trobar la cosmètica perquè el govern grec torni a casa sense fer cara de derrotat". També ha advertit que "ara el risc no és de contagi financer sinó polític", i per això Espanya insisteix a demanar que Grècia compleixi els compromisos, perquè si no ho fa això podria alimentar partits com Podem, que s'alineen amb la Syriza.