Sala i Martín: "No confio en la IA, t'enganyarà moltes vegades perquè no pensa"

Sun, 20 Apr 2025 05:01:00 +0000

Republicat de Revolució 4.0 Programa sencer ©️Catalunya Ràdio - CCMA

El "Revolució 4.0", el programa que dirigeix i presenta Xantal Llavina, diumenge entrevista l'economista Xavier Sala i Martín, que presenta el seu darrer llibre, "Entre el paradís i l'apocalipsi: L'economia de la intel·ligència artificial", en què analitza com va sorgir aquesta tecnologia i quina influència té, i pot tenir en el futur, en àmbits econòmics, laborals o socials. Sala i Martín alerta de l'excés de confiança que molta gent té en la IA, i adverteix que no és ni intel·ligent ni pensa, sinó que es tracta d'un model estadístic predictiu i que, per tant, pot transmetre molts errors. L'economista també insisteix que cal fomentar molt l'esperit crític cap a aquesta tecnologia per extreure'n la part més útil. Jordi Pi i Ricard Castellet ens parlen de la importància de l'ètica en la IA. I descobrim el programa de mentoria de Barcelona Activa amb l'exemple de Reveal Genomics, que desenvolupa models predictius contra el càncer.