Sala i Martín: "A la llarga, el preu del petroli no podrà pujar gaire"

Thu, 14 Jun 2018 10:57:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala i Martín creu que el preu del petroli no serà tan determinant per a l'economia d'aquí a uns anys com ho és ara, perquè les noves tecnologies n'estan abaratint l'extracció i perquè cada vegada tenen més sortida les energies alternatives. "L'any 1974, quan hi va haver la pitjor crisi des de la Segona Guerra Mundial, el preu del petroli era fonamental. Ara, quan puja la gasolina hi ha un repunt de la inflació, però l'efecte no és devastador, com abans". El professor de la Universitat Colúmbia també parla del Mundial de futbol de Rússia i de la geopolítica que envolta l'esdeveniment, i de l'estratègia de Donald Trump després de carregar contra el Canadà i la UE a l'última reunió del G7. I avisa que Europa s'equivocarà si respon amb més aranzels al proteccionisme de Trump, perquè això ho acabaran pagant els ciutadans de la UE. "Si els americans es tiren un tret al peu, el millor que pots fer és riure, no tirar-te'n tu un altre."