Sala-i-Martín: "La gestió de la crisi racial pot passar factura a Trump"

Thu, 11 Jun 2020 09:15:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala-i-Martín creu que, ara com ara, el president nord-americà Donald Trump ho té complicat per ser reelegit al novembre, per la nefasta gestió de la crisi racial arran de la mort de George Floyd, i també per la gestió de l'emergència sanitària del coronavirus: "Dependrà de si es troba un fàrmac o una vacuna abans del novembre. És possible que, si això passa, hi hagi una eufòria econòmica tan gran que li salvi el cul a Trump." El professor de la Universitat Colúmbia veu "amb tristesa però també amb esperança" l'onada de protestes per la brutal mort de Floyd: "Espero que ara sigui diferent d'altres episodis de brutalitat policial contra afroamericans." Sala-i-Martín lamenta que Trump posi més llenya al foc a les xarxes: "Trump quan tuiteja sembla que s'hagi pres cinc gintònics." També celebra el manteniment dels tipus d'interès a zero als Estats Units, perquè creu que per atenuar la crisi per la Covid-19, la Fed, el BCE i l'FMI han de posar diners en circulació.