Sala-i-Martin: "La marca 'made in Spain' és inexistent als Estats Units"

Thu, 22 Jun 2017 09:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Per què els productes alemanys són els més ben valorats? Per què els espanyols estan a la vintena posició al rànquing dels "made in"? Què valora el consumidor en una marca, i en un producte fet en un determinat país o en un altre? Aquestes qüestions, i d'altres, les aborda l'economista Xavier Sala i Martín, a l'informe econòmic d'"El matí de Catalunya Ràdio". Acabat d'aterrar de Brussel·les, on gravava nous episodis de la sèrie per a TV3 "Economia en colors", va viure de ben a prop l'intent d'atemptat terrorista a l'estació central de la capital belga: "Estàvem gravant a 200 metres de l'estació." Una circumstància similar li va passar l'11S del 2001: era a Wall Street quan el primer avió es va estavellar a les Torres Bessones de Nova York. El professor de la Universitat Colúmbia explica que els productes "made in Spain" són valorats sobretot per una alta relació qualitat-preu o perquè els xinesos tenen una mala valoració, per les condicions laborals en què es fan.