Sala-i-Martín: "Trobo insultant que Colau valori les companyies pel que paguen en impostos"

Tue, 24 Nov 2020 10:30:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

Xavier Sala-i-Martín creu que el boicot de l'alcaldessa de Barcelona contra Amazon és "una mala idea", i que el que cal és que "les empreses de proximitat s'adaptin a les noves tecnologies". L'economista admet que Amazon té "quasi un monopoli" en la distribució mundial de productes, però que "la solució no és el boicot sinó la competència". Com ha fet en el sector dels llibres Tatxo Benet. Sala-i-Martín diu que Colau s'equivoca quan valora una empresa com Amazon només pel que paga fiscalment. Hi ha altres valors a considerar, diu. "La primera setmana de confinament se'm va trencar el microones. Estava tot tancat. En 24 hores en tenia un altre. Amazon em va salvar el cul". El professor de la Universitat Columbia també parla de quan creu que es reactivarà el consum, i del traspàs de poder als Estats Units entre Trump i Biden.