Sala i Martín: "Els avis tindran cada vegada més poder"

Thu, 02 May 2019 10:59:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala i Martín alerta que l'economia europea no té xarxa de seguretat davant de futures recessions perquè els tipus d'interès estan a nivell zero. Ha dit que, quan pugin els tipus, "s'hauran de fer unes retallades brutals". I ha afegit: "Ara que les coses van bé, el govern espanyol hauria de guardar diners, però segurament se seguirà endeutant i això és un gravíssim error." Segons Sala i Martín, la clau són les pensions. Ha remarcat que la jubilació de la generació del "baby boom" genera un problema demogràfic per finançar aquestes prestacions. Cada vegada hi haurà més pensionistes i menys treballadors joves, i això farà que els avis "tinguin cada cop més poder" sobre els polítics.