Sala-i-Martín: "El pla espanyol d'11.000 milions està bé, però es queda petit"

Tue, 16 Mar 2021 11:58:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín creu que el pla espanyol d'ajudes "va en la bona direcció", per les ajudes directes que donarà a empreses, amb l'objectiu que no hagin de tancar per la crisi de la Covid. "El problema és que es queda petit". Sala-i-Martín diu que a Catalunya li haurien de tocar 1.400 milions d'euros. Però "n'hi tocaran una mica menys de 1.000. Són benvinguts, però això no arreglarà el problema". En canvi, el professor de la Universitat Colúmbia critica el pla Biden als Estats Units, que, malgrat que està molt més dotat econòmicament (1.900 bilions de dòlars), dona un xec de 1.400 dòlars a cada nord-americà. "Això és un error", diu Sala-i-Martín. Un any després de l'inici de la pandèmia, el catedràtic d'Economia reitera que "els governs occidentals han fet una gestió horrorosa" de la crisi sanitària. "Els països d'Orient, Singapur, Taiwan, Corea, el Japó, i fins i tot Austràlia i Nova Zelanda, ens han donat una lliçó de com s'ha de gestionar" una emergència com aquesta.