Sala i Martín: "El terratrèmol a la Cambra tindrà conseqüències sobre l'economia"

Thu, 16 May 2019 10:58:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista de capçalera d'"El matí de Catalunya Ràdio" creu que s'ha de treure una lliçó de la victòria de la candidatura independentista a les eleccions de la Cambra de Comerç de Barcelona: "la revolució de les petites empreses" en una institució dominada, fins ara, per l'establishment empresarial. Segons Xavier Sala i Martín, "l'ANC ha sabut aprofitar un buit: que fins ara ningú votava" en aquestes eleccions (a penes un 1% dels que ho poden fer). "Què passaria si els petits accionistes d'una companyia es posessin d'acord" per tombar decisions de les multinacionals?, es pregunta Sala i Martín. Això també podria passar al Barça, apunta. "Si t'organitzes pots acabar manant."