Sala i Martín: "No hem de treure conclusions polítiques de les dades d'inversió estrangera"

Thu, 13 Jun 2019 10:57:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala i Martín alerta que les xifres d'inversió estrangera, a Catalunya o a Madrid, són molt distorsionables, perquè una operació de compra d'una empresa per part de multinacionals -com va passar amb Abertis, l'any passat- pot alterar significativament les dades de l'any en qüestió. Per això recomana no treure'n grans conclusions polítiques i econòmiques sobre la capacitat del territori d'atraure capital de fora. El professor de la Universitat Colúmbia també parla de la taxa d'emprenedoria a Catalunya, que, segons un estudi recent, és del 8%. Distingeix els emprenedors que ho són per necessitat dels que ho són perquè veuen una oportunitat de mercat. I recorda que els seus estudiants, als Estats Units, "tots volen ser Bill Gates" i innovar. En canvi, a Catalunya, nota que hi ha més una "actitud de funcionari". Això és clau, diu Sala i Martín, en l'àmbit de la innovació: és important tenir una actitud emprenedora i no funcionarial buscant feines segures.