XSiM: "És possible que la Xina pateixi un crac financer, però no és clar que el contagiï al món" - 13/01/16

Wed, 13 Jan 2016 10:07:16 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El professor de la UPF i la Universitat Columbia analitza el moment que travessa l'economia xinesa i els efectes que pot tenir a la resta del món. Diu que "els mercats, a la llarga, l'encerten (tanta gent tonta no hi ha, al món) però no sempre és així". Ara bé, Sala i Martín aclareix que no sabem si la situació al gegant asiàtic és tan greu per contagiar la resta del món. Alerta que el govern xinès s'ha equivocat en algunes de les mesures que ha imposat per evitar el col·lapse de les borses nacionals. Apunta que algunes d'aquestes mesures el que han fet és -contràriament al que buscaven- provocar més dubtes en els inversors. "Em sorprèn l'aura d'invencibilitat que es concedeix normalment als governs xinesos", diu Sala i Martín. Afegeix que el govern xinès és conscient que té un problema amb el seu model de creixement i que, com més posposin la seva reforma econòmica, més gran serà la caiguda.