Sala-i-Martín: "Anar amb el lliri s'ha acabat. La gent veu que la manifestació disruptiva funciona"

Thu, 31 Oct 2019 11:58:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Xavier Sala-i-Martín parla de les protestes socials que hi ha hagut recentment en diferents punts del planeta per motius polítics i econòmics: Catalunya, Hong Kong, Xile, l'Equador o fins i tot els Armilles Grogues a França. Constata que la protesta "disruptiva", que fa mal a l'economia, ha obligat molts governants a canviar la seva política. El professor de la Universitat Colúmbia analitza fins a quin punt la desigualtat social o la desafecció amb els partits polítics tenen a veure amb aquestes mobilitzacions, i quina influència tenen les eines tecnològiques en aquestes manifestacions. Però conclou que, en el cas català, "si vas amb el lliri a la mà, acabes a la presó. Si disrupciones l'economia, funciona. El camí està clar". Sala-i-Martín puntualitza, però, que ell no recomana res, ni violència ni desobediència: "Observo el que passa al món."