Sala-i-Martín: "La Covid-19 accelera la divisió del món en dos hemisferis, el xinès i l'occidental"

Thu, 14 May 2020 09:10:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Xavier Sala-i-Martín explica que la pandèmia del coronavirus està accelerant la "divisió del món global en dos hemisferis econòmics, el de l'òrbita xinesa i el món occidental, liderat pels Estats Units". Sala-i-Martín també constata un agreujament del "sentiment antixinès", fomentat pel president dels Estats Units, perquè "la Covid-19 ha fet adonar Occident que potser depèn massa de la cadena global". També fragmenta el sistema de producció a escala planetària: "Fins ara, els components d'una bicicleta es fabricaven en 20 països diferents, i un altre feia el muntatge final." Això pot canviar a partir d'ara, diu el professor de la Universitat Colúmbia. En aquest context de transformació de la globalització, explica l'economista, apareixeran possibilitats "per als emprenedors que estiguin alerta", perquè pot tornar a Catalunya "part de la indústria que va marxar de Terrassa, Sabadell o Igualada els anys 80 i 90 cap a la Xina i altres països asiàtics".