Sala i Martín: "De Guindos, que expliqui contes de por als nens"

Thu, 21 Sep 2017 09:45:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El professor de la Universitat Colúmbia nega amb rotunditat l'afirmació del ministre d'Economia espanyol, que el PIB català cauria un 30% amb la independència. "En el pitjor dels casos, que és una guerra, el PIB d'Ucraïna va caure un 15%, i l'any posterior va créixer un 6%." També diu que no és tan greu estar fora de la UE. "Noruega i Suïssa són dels països més rics d'Europa, i no estan a la UE." Xavier Sala i Martín critica el ministre per haver mentit sobre el rescat bancari. "Per tant, Luis de Guindos, que expliqui contes de monstres als nens petits, perquè als adults ja no ens fa por." Avala l'estudi de la Generalitat que diu que un estat català seria més solvent per pagar pensions que la Seguretat Social espanyola, i explica que intentarà venir a votar l'1 d'octubre. La gravació d'aquest espai d'"El Matí de Catalunya Ràdio" es va fer abans de la macrooperació policial i judicial per evitar el referèndum.