Sala i Martín: "França ja fa temps que és una bomba de rellotgeria"

Thu, 13 Dec 2018 11:58:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

No només per la protesta dels Armilles Grogues. França té un problema econòmic gruixut per l'elevat endeutament, que frega gairebé el 100% del PIB, com Espanya. Xavier Sala i Martín entén que la popularitat d'Emmanuel Macron hagi baixat tant. Entre altres coses, perquè inicialment va menysprear aquest moviment, que demana congelar l'ecotaxa sobre els carburants. L'economista diu, però, que un dels premis Nobel d'Economia d'aquest any, William Nordhaus, està d'acord amb Macron, de gravar fiscalment les emissions contaminants. Nordhaus ha guanyat el premi per la seva teoria sobre l'impacte del creixement econòmic en el canvi climàtic. Sala i Martín també celebra l'altre Nobel d'Economia, Paul Romer, per la seva teoria sobre l'economia de les idees, que és el camp d'investigació econòmica, precisament, del professor de la Universitat Colúmbia.