Sala i Martín: "Hi ha dues veritats a l'univers: la velocitat de la llum i el dèficit fiscal català"

Wed, 11 Jun 2014 08:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El professor d'Economia de la Universitat de Columbia, Xavier Sala i Martí, ens recorda avui els diversos mètodes de càlcul de les balances fiscals de Catalunya, en la vigília de l'actualització dels números per part del conseller d'Economia de la Generalitat, Andreu Mas-Colell. Quina diferència hi ha entre el càlcul segons el sistema del flux monetari i el sistema del flux o càrrega-benefici? Quins interessos polítics hi ha al darrere de cadascun d'aquests mètodes? Segons Sala i Martín el que realment és important és "la pregunta que volem respondre amb el càlcul de les balances fiscals". Si la qüestió que interessa és saber quins ingressos tindria de més una Catalunya independent, el professor d'Economia no té cap dubte que el mètode més indicat és el del flux monetari, que xifra en quasi 16.500 milions d'euros el dèficit fiscal de Catalunya respecte l'Estat.