Sala-i-Martín: "Tots els presidents americans amb crisi l'any abans d'eleccions, les han perdut"

Thu, 14 Nov 2019 10:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala-i-Martín explica que el president nord-americà és el primer interessat a arribar a un acord comercial amb la Xina, abans del 15 de desembre. Si no, recorda, haurà d'aplicar aranzels per valor de 400.000 milions de dòlars, i això pot generar una crisi econòmica, i acabar amb el període més llarg d'expansió econòmica de la història dels Estats Units. El professor de la Universitat Columbia recorda que "des del 1860, tots els presidents que han tingut una crisi econòmica l'any abans de renovar el seu mandat han perdut les eleccions". I cita els exemples de Jimmy Carter, Gerald Ford o Bush pare. Sala-i-Martín també valora la temptativa de l'exalcalde de Nova York d'aspirar a la candidatura demòcrata per a les presidencials del 2020. I finalment, critica la "hipocresia" de Foment del Treball per carregar contra Tsunami Democràtic: "Es queixen de pèrdues de 15 milions d'euros diaris pels talls de carreteres, però no dels 15.000 milions del dèficit fiscal".