Sala i Martín: "La renúncia de Cifuentes al màster és un insult als estudiants que han treballat"

Thu, 19 Apr 2018 10:58:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista i professor de la Universitat Colúmbia adverteix que la polèmica pel màster en Dret Públic de la presidenta madrilenya Cristina Cifuentes no fa mal només, a la Universitat Rey Juan Carlos, sinó a totes les universitats espanyoles. Xavier Sala i Martín alerta que el ressò mediàtic mundial del cas afecta el prestigi de tots els títols acadèmics a l'estat espanyol. "Trobo a faltar una resposta contundent de tots els rectors d'universitats espanyoles". Sala i Martín també parla del declivi dels grans centres comercials als Estats Units, sobretot, per l'auge del consum en línia. Posa d'exemple la fallida de la multinacional de joguines Toys'r'us, i afirma que tot el negoci d'intermediació acabarà desapareixent, perquè els consumidors ho poden trobar més barat a internet. I per trobar una atenció personalitzada, van a la botiga física. Quan no la troben, com en el cas de Toys'r'us, busquen alternatives.