Sala i Martín: "Google no perdrà ni un euro amb la nova taxa. Tot ho repercutirà"

Thu, 20 Feb 2020 09:30:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Xavier Sala i Martín considera un error l'anomenada taxa Google recentment aprovada pel govern espanyol, perquè la tecnològica acabarà traslladant la nova figura impositiva a les petites empreses que paguen anuncis a través del seu cercador. El professor de la Universitat Colúmbia afirma que "els polítics no tenen ni idea de com funcionen els mercats", i que "la taxa Google reflecteix la incompetència de les autoritats europees". Sobre la taxa Tobin aprovada també aquesta setmana pel govern Sánchez, l'economista recorda que James Tobin en renegava, perquè ell la plantejava per gravar el canvi de divises, i no les transaccions financeres. Sala i Martín va coincidir amb Tobin a la universitat Yale. A l'informe econòmic d'avui, també parla de l'impacte econòmic mundial del coronavirus ("al final, l'impacte serà zero, però pel camí molta gent hi perdrà") i els motius de la cancel·lació del Mobile World Congress ("la histèria de la por" del virus).