Sala-i-Martín: "És possible que a la tardor tinguem una crisi i noves retallades"

Wed, 06 Jul 2022 10:59:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

Que ens trobem en una recessió a la tardor dependrà de molts factors. No només econòmics o polítics, sinó també bèl·lics, sobretot, amb la guerra d'Ucraïna que ha provocat un encariment de l'energia i dels combustibles. El professor ha recordat com els bancs centrals, normalment, per reduir la inflació es veuen obligats a refredar l'economia, és a dir, a apujar els tipus d'interès. El problema ara està en què això repercutirà en una frenada del consum i, per tant, en l'activitat econòmica. Els països del sud d'Europa encaren els propers mesos amb males perspectives bàsicament per l'elevat endeutament que tenen. És el cas d'Espanya, Itàlia o Grècia.