Sala-i-Martín: "Un nen amb talent però que no s'esforça, no va enlloc"

Thu, 09 Jan 2020 11:56:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El catedràtic d'Economia Xavier Sala-i-Martín fa un elogi de la paciència, la perseverança i la cultura de l'esforç. Diu que els mestres de primària "s'haurien de prendre molt seriosament com inculquen la paciència en els seus alumnes, amb el mateix èmfasi amb què inculquen les matemàtiques o la lectura". El professor de la Universitat Columbia creu que tothom hauria d'estar d'acord que el component principal de l'educació d'una persona hauria de ser l'esforç: "Si l'estudiant no s'esforça, ja pot tenir bons mestres, bones escoles o bons ordinadors, que no anirà enlloc. La gent que té molt talent i no s'esforça no va enlloc". Aquí i a la cultura anglosaxona, diu Sala Martín, "lloem la gent llesta i que no s'esforça". Els asiàtics, quan fan una lloança a una criatura li diuen: "tu sí que t'esforces".