Sala-i-Martín: "No està bé penalitzar les empreses que ens han salvat el cul amb la Covid"

Tue, 13 Apr 2021 10:58:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

El catedràtic d'Economia Xavier Sala-i-Martín creu que la idea de l'FMI d'un impost temporal a grans empreses per pagar la factura de la pandèmia "acabarà en molt poca cosa". El professor de la Universitat Columbia no troba bé que es castigui fiscalment "empreses que ens han salvat el cul" amb la Covid, com Zoom. En canvi, Sala-i-Martín veu normal que, als Estats Units, el president Joe Biden vulgui apujar l'impost de societats fins al 28% per pagar els 9 bilions de dòlars que aquest país es gasta per la pandèmia. La secretària del Tresor nord-americà, Janet Yellen, ha proposat un tipus mínim d'impost de societats al tot el món, per evitar la competència fiscal entre països. Això desincentiva, diu Sala-i-Martín, que les companyies marxin a països amb una fiscalitat baixa, com Irlanda.