Sala-i-Martín: "Estat d'alarma per a sis mesos? Però si no sabem què passarà d'aquí 15 dies!"

Tue, 27 Oct 2020 11:50:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín creu que la gestió de la pandèmia de la Covid a Occident "ha estat un desastre, excepte a Alemanya". El pitjor és la incertesa, diu. "Sembla que estiguem improvisant. No hi ha cap guia. I si un no té clar cap a on anem, és molt difícil planificar, per a un negoci." El professor de la Universitat Colúmbia no entén, tampoc, per què el president espanyol, Pedro Sánchez, ha decretat un estat d'alarma fins al 9 de maig. "No critico que de vegades calgui fer confinaments. Però un estat d'alarma de sis mesos? Si no sabem què passarà d'aquí a 15 dies. Em sembla un abús de poder extraordinari." Sala-i-Martín també desmenteix que l'economia catalana hagi punxat després del procés sobiranista, perquè Madrid l'hagi superat en PIB. "No és que Catalunya hagi perdut pes econòmic. És que Madrid l'ha guanyat, perquè s'ha menjat les regions que té al voltant. La culpa la té l'AVE."