Sala-i-Martín: "Els nous consellers tenen les mans lligades per l'asfíxia financera d'Espanya"

Tue, 25 May 2021 10:58:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín diu que és "trist" que la Generalitat només pugui administrar "les engrunes que ens dona Espanya", per un sistema fiscal que provoca asfíxia financera. Sala-i-Martín té molt bona opinió del futur conseller d'Economia i Hisenda, Jaume Giró: "És un home molt competent en el sector privat". Caldrà veure, diu, com es mou en l'àmbit públic, perquè "les baralles de partit poden ser perilloses per a persones com ell, o l'exconseller Mas-Colell, que són independents". El professor de la Universitat Columbia també parla del projecte "España 2050" de Pedro Sánchez. "En principi és una bona idea fugir del curt termini, i implementar polítiques que donin resultats molt més enllà" del mandat dels polítics que governen. "El problema és que aquest document és una elucubració teòrica sobre com serà Espanya el 2050, però sense fer propostes". Només planteja objectius, però nou diu com s'hi arriba. "Es confonen objectius amb mesures".