Sala-i-Martín: "Es podria argumentar que Messi cobra massa poc"

Tue, 02 Feb 2021 11:40:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

Xavier Sala-i-Martín explica que "el Barça ingressa molt més amb Messi que sense Messi". L'economista critica la filtració del seu contracte amb el club, i troba que la informació del diari El Mundo és poc rigorosa, perquè no té en compte els ingressos directes i indirectes que l'astre blaugrana genera. Després, parla de la felicitat que genera cada gol seu. "Posem que la gent que mira el Barça posés un euro cada cop que Messi marca un gol. Si en fa 50 cada any, de mitjana, i el miren 200 milions de persones, generaria un valor de 10.000 milions d'euros a l'any." Comparat amb els 138 milions que cobra a l'any, "podríem argumentar que cobra massa poc". Sala-i-Martín també parla, avui, dels diners que es perden pel retard en les vacunes a Europa, i del fòrum d'inversors Reddit, que ha frenat fons baixistes de Wall Street.