Sala-i-Martín: "Si desaparegués el canal de Suez, Barcelona com a centre logístic quedaria tocada"

Tue, 30 Mar 2021 10:58:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

A Xavier Sala-i-Martín no el preocupa en excés l'embús al canal de Suez provocat per l'accident del portacontenidors Ever Given, perquè pensa que es resoldrà amb brevetat: "Si desaparegués el canal, no una setmana, sinó per sempre, el paper de Barcelona i de tota la Mediterrània com a centre logístic quedaria greument perjudicat. Però no és el cas. Ara tindran un problema logístic d'un parell de setmanes, i la cosa tornarà a la normalitat." El professor de la Universitat Colúmbia també lamenta la "batalla política" entre comunitats autònomes per aconseguir una fàbrica de bateries elèctriques: "El que demostra és que estem davant d'un capitalisme d'amiguets. I que qui es queda una fàbrica no és qui millor fa les coses o sap innovar, sinó el que té més amics al ministeri."