Sala-i-Martín: "Si la borsa nord-americana puja no és per Trump sinó per la confiança en l'economia"

Tue, 29 Sep 2020 10:59:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín fa balanç econòmic dels quatre anys de mandat de Donald Trump a la presidència dels Estats Units. Explica que si l'economia nord-americana ha anat bé fins a la crisi de la Covid "no és per Trump, sinó pels empresaris i els innovadors. Això no vol dir, però, que les seves decisions no influeixin". Sala-i-Martín recorda que els estímuls econòmics que va aprovar el president nord-americà han fet de coixí a la caiguda de l'activitat en aquell país. La raó d'aquesta menor caiguda, diu el professor de la Universitat Colúmbia, és que "els Estats Units tenen un mercat laboral més flexible i una economia més diversificada". Al contrari del que passa a Espanya. Per això, creu que l'economia espanyola seguirà patint fins que no hi hagi una vacuna o uns tests instantanis de coronavirus.