Sala i Martín: "Qui pot acabar patint un 'corralito' és Espanya i Linde ho hauria de tenir present" - 23/09/15

Wed, 23 Sep 2015 09:10:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista desmunta les tesis del governador del Banc d'Espanya sobre els riscos que comportaria la independència per a Catalunya i denuncia aquells que intenten manipular el vot de la gent a partir d'afirmacions d'aquesta mena. Sala i Martín subratlla que en economia el que compta són els fets i no les paraules, i recorda que les inversions estrangeres a Catalunya aquest any quintupliquen les del 2014 i són les més altes de la història. Això, segons ell, demostra que, contràriament al que afirmen algunes veus, les empreses confien plenament en l'economia catalana. També s'ha referit a les pensions, i ha advertit que l'estat espanyol està obligat per llei a pagar-les. I si deixa de fer-ho -diu Sala i Martín- "tranquils, perquè les pagarà el govern de la Generalitat".