Sala-i-Martín: "La UE ha estat una catàstrofe a tots els nivells: tant mèdic com econòmic"

Thu, 02 Apr 2020 10:59:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Xavier Sala-i-Martín, economista i professor de la Universitat Colúmbia, ha dit, quant a l'actuació de la Unió Europea, que "sembla que la UE està repetint el mateix patró que el 2008 i això és una catàstrofe a tots els nivells: tant mèdic com econòmic". Ha explicat: "L'única solució és que el Banc Central Europeu imprimeixi diners i els regali als governs per fer front a la despesa." Pel que fa al govern central, el professor Sala-i-Martín ha dit: "Se m'escapa com pren les decisions perquè veig que hi ha grans contradiccions entre el que diuen i el que fan." També ha dit que en aquesta situació el govern espanyol no hauria d'acceptar pressions de ningú i que la prioritat, ara, és aturar el virus. Quant als recursos econòmics del govern per resoldre la pandèmia del coronavirus i les seves conseqüències, l'economista ha dit que "els diners han de venir d'Europa perquè Espanya no té ni un duro", però ha reconegut que "si en demana massa, tornarà a pujar la prima de risc".