Sala-i-Martín: "La marxa de Nissan confirma el procés global de repatriació d'indústries"

Thu, 28 May 2020 09:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Xavier Sala-i-Martín emmarca la decisió de la multinacional japonesa Nissan de deixar de produir vehicles a Catalunya en la tendència global de "repatriar moltes indústries". Una tendència que s'accelera amb la pandèmia de la Covid-19. Sala-i-Martín creu que el coneixement generat per tots aquests anys de Nissan a Catalunya s'ha de poder adaptar, ja sigui a una altra marca, o a un altre tipus d'indústria, de maquinària o d'un altre sector. L'economista també analitza l'anunci de la Comissió Europea d'un pla de recuperació del coronavirus, valorat en 750.000 milions d'euros, dels quals 77.000 milions seran diners a fons perdut per a Espanya, un "regal", diu Sala-i-Martín. El professor de la Universitat Colúmbia explica que "els estat nació, que eren molt importants al segle XIX, ja no serveixen: són massa grans per resoldre problemes petits, i massa petits per resoldre problemes grans".