Sala-i-Martín: "Només sobreviuran les empreses i els treballadors que s'adaptin a la nova situació"

Thu, 30 Apr 2020 10:59:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala-i-Martín és gràfic explicant els devastadors efectes de la profunda crisi econòmica derivada de la Covid-19, perquè l'impacte és devastador. Ho explica amb una imatge gràfica: "Ha caigut el meteorit que va extingir els dinosaures i milions d'espècies. Tothom ha d'entendre que qui s'adapti, sobreviurà. I els restaurants, les botigues i el petit comerç que no s'adaptin, hauran de tancar les portes. Deixem d'esperar una ajuda dels governs, que no vindrà, i que tothom intenti adaptar-se." El professor de la Universitat Colúmbia emplaça les empreses a reinventar-se, perquè els governs, diu, no han seguit l'exemple de la comunitat científica, que coopera per trobar una vacuna contra el coronavirus. Sala-i-Martín és crític amb el paper de l'Organització Mundial de la Salut, perquè, a partir de la "interpretació errònia de dades", al gener va dir que el virus no es contagiava entre humans, i després que les mascaretes no servien per evitar-lo.