Xavier Sala i Martín: "L'Europa a diferents velocitats no arreglarà res"

Thu, 16 Mar 2017 10:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El catedràtic d'Economia critica la proposta del president francès, François Hollande, d'una Europa amb diferents velocitats d'integració per evitar el risc que més països marxin de la UE, com el Regne Unit. La Unió Europea té quatre grans problemes, segons Sala i Martín: "Ningú sap qui és Donald Tusk ni Jean-Claude Juncker", els màxims dirigents comunitaris no són escollits directament. "La gent no sap què fa Europa. I tots els polítics la utilitzen com l'ase dels cops per justificar polítiques impopulars." A la vegada, els polítics fan servir Europa "com la vaca que s'ha de munyir", per obtenir recursos. El professor de la Universitat Colúmbia també pronostica que, després de la pujada de tipus d'interès als EUA, en seguirà una altra a Europa, quan la inflació es dispari, i això perjudicarà la gent que tingui deutes.