Missatge de Sala i Martín als partits sobiranistes: "Les baralletes destrempen"

Wed, 27 May 2015 07:23:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El catedràtic de la Universitat Columbia, Xavier Sala i Martín, ha analitzat els resultats electorals de diumenge. Segons Sala i Martín, la victòria de Colau s'explica perquè ha sabut fer trempar amb el seu discurs la gent que ho està passant malament arran de la crisi, i ha afegit que "la lliçó que ha d'aprendre el sobiranisme és que ha de fer trempar els seus o no anem enlloc". Ha conclòs que les baralles entre els partits sobiranistes destrempen. L'economista també recorda que els catalans paguen molts impostos i que "és una vergonya que amb el que paguem els sous dels catalans no estiguin garantits".