Sala-i-Martín: "Que ningú pensi que amb Biden tornarem a l'era Obama. Almenys amb la Xina"

Tue, 10 Nov 2020 11:30:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín creu que "no serà tan fàcil que Joe Biden capgiri la política de l'administració Trump", sobretot pel que fa a la relació amb la Xina. Potser "l'estil semblarà diferent", però la por que el gegant asiàtic domini la xarxa 5G persisteix. Sí que canviarà la posició dels Estats Units respecte a l'OTAN o l'OMS i els organismes multilaterals. I en matèria de canvi climàtic, diu Sala-i-Martín, perquè Biden ja ha dit que tornarà als acords de París. El professor de la Universitat Colúmbia espera que Trump no es converteixi en "un okupa a la Casa Blanca" i faciliti el traspàs de poders, després de la seva derrota a les presidencials del 3 de novembre.