Sala i Martín: "El taxi pot guanyar la batalla però perdre la guerra, si no abraça la tecnologia"

Thu, 24 Jan 2019 09:35:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista i professor de la Universitat Colúmbia fa una analogia entre el conflicte de taxistes i els cotxes amb llicència VTC i el luddisme, una forma de protesta que va néixer el segle XIX en contra de la industrialització. "Els taxis no poden aturar el progrés tecnològic", afirma Xavier Sala i Martín, que critica les mesures que aquest sector vol per fer front a la competència dels vehicles de plataformes com Uber o Cabify. Sala i Martín parla des de Davos, on participa a les sessions del Fòrum Econòmic Mundial. "Em va fer por", diu, referint-se al discurs del nou president del Brasil, el populista Jair Bolsonaro, sobre el canvi climàtic: "Aquest senyor està disposat a tallar els arbres que calgui" al país de l'Amazones.