Sala-i-Martín: "Després del Brexit, britànics i europeus estan condemnats a entendre's"

Tue, 05 Jan 2021 10:15:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín creu que la UE i Londres continuaran negociant, després de l'acord "de mínims" del Brexit, i que encara no hem vist "el final de la pel·lícula". El govern de Boris Johnson arribarà a acords bilaterals amb el Canadà, els Estats Units i altres països, però "al final, ells són europeus, la seva geografia és europea, els clubs anglesos juguen a la Champions League europea". Segons Sala-i-Martín, "els britànics estan condemnats a entendre's amb Europa; haurà de passar un temps perquè els egos baixin", i s'arribarà a un acord perquè "les coses tornin més o menys on eren". Sala-i-Martín és optimista sobre el 2021, per la vacuna de la Covid, però està preocupat perquè la distribució de la vacuna és "un desastre a tot arreu". I diu que si Catalunya continués la vacunació al ritme de la primera setmana, "tardaríem 26 anys a tenir la immunitat de grup".