Sala-i-Martín: "Si el teletreball té regles excessives, les empreses contractaran gent de fora"

Thu, 09 Jul 2020 10:56:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala-i-Martín creu que el teletreball pot ser beneficiós tant per a empreses com per a treballadors "si es fan les coses bé". Considera just que les companyies paguin part del cost de l'internet i el consum energètic de l'empleat que treballa a casa, però també argumenta que els treballadors "hi sortiran guanyant" pels desplaçaments que s'estalvien a l'empresa, o el cost que paguen per un habitatge que potser no cal que sigui tan a prop del centre de treball com abans. Però alerta que si les empreses estan subjectes a una regulació excessiva del teletreball, es poden perdre llocs de feina aquí, "perquè contractaran empleats al Perú" o a d'altres països on els surti més barat tenir teletreballadors. El professor de la Universitat Colúmbia també critica la intenció de Donald Trump de no renovar els visats d'estudiants que no facin classes presencials: "Quan Trump fa lleis contra els immigrants, en comptes de fer Amèrica gran, la fa petita i miserable."