Sala i Martín: "França hauria d'estar a l'elit de tot i no està a l'elit de res"

Thu, 11 May 2017 09:30:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El professor de la Universitat Colúmbia veu bé les propostes de simplificar la normativa del nou president francès, Emmanuel Macron. "El gran problema de França és que són proteccionistes de lobbies: sectors que ells en diuen estratègics." I posa un exemple: "Quan un país diu que el iogurt és un sector estratègic, o la població té un greu problema de flora intestinal o potser té una empresa, Danone, que demana ajuda al poder." Pel catedràtic d'Economia, les polítiques de Macron són una incògnita mentre no se sàpiga si tindrà prou suport parlamentari, com Trump. El fet que no pertanyi a cap dels dos grans partits evidencia que "el món ja no es divideix entre dretes i esquerres, sinó entre pro globalització i antiglobalització". L'Informe Sala i Martín d'"El matí de Catalunya Ràdio" també aborda la robotització, la primera bufetada de la UE a Uber i el processament de Rato i Acebes per la sortida a borsa de Bankia: "Tan responsable és Bankia com els reguladors, el Banc d'Espanya."