Sala-i-Martín: "Que expliquin al contribuent que el Borbó ha estafat 50 milions a Hisenda"

Thu, 05 Mar 2020 11:30:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El catedràtic d'Economia Xavier Sala i Martín considera un escàndol polític i econòmic de primera magnitud les informacions que apunten que el rei emèrit, Joan Carles I, va amagar 100 milions d'euros en un compte a Suïssa. "Això vol dir que ha estafat a Hisenda, com a mínim, 50 milions d'euros. I ara que s'acosta l'època de la declaració de la renda, com li explicaran això a la peixatera de Cornellà, que potser ha deixat de declarar 1.000 euros?". El professor de la Universitat de Colúmbia també parla dels efectes econòmics de l'epidèmia de la Covid-19. Creu que la Reserva Federal dels Estats Units s'ha equivocat abaixant els tipus d'interès: "La gent que no vol agafar creuers pel virus no comprarà bitllets perquè els crèdits siguin més barats. El que tenen és por". I diu que les baixades a la borsa no són un senyal que ha de venir una recessió.