Xavier Sala-i-Martín: "La carrera espacial privada es fa per reduir costos"

Tue, 06 Jul 2021 10:57:00 +0000

Republicat de El matí de Catalunya Ràdio (Laura Rosel) Millors Moments ©️Catalunya Ràdio - CCMA

"El mercat per al turisme espacial és molt reduït, ara; però si els preus baixen, hi haurà bojos que voldran passar tres minuts a l'espai per experimentar la ingravidesa", diu l'economista Xavier Sala-i-Martín. La setmana que ve Richard Branson, el magnat de Virgin Galactic, té previst enlairar-se a bord d'una nau en un vol suborbital, i Sala i Martín dona per oberta la carrera privada de l'exploració espacial. Branson, Jeff Bezos (d'Amazon) i Elon Musk (de Tesla) encapçalen tres iniciatives privades irrompen en un àmbit que durant dècades van monopolitzar els governs dels Estats Units i Rússia. Una carrera que, de moment, està enfocada a "reduir preus". El professor de la Universitat Colúmbia també reflexiona sobre el terme "humanisme tecnològic", mencionat durant l'últim Mobile World Congress. I parla de la importància estratègica de Taiwan, com a principal productor mundial de microxips.