Sala i Martín: "L'economia americana va bé, però no gràcies a Trump"

Thu, 16 Nov 2017 10:00:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

Un any després de l'elecció de Donald Trump com a president dels Estats Units, Xavier Sala i Martín constata que si l'economia d'aquest país està en plena expansió no és per les polítiques de la nova administració nord-americana. "Cap de les reformes que va prometre Trump s'ha pogut fer", diu el professor de la Universitat de Colúmbia. Sala i Martín destaca un símptoma de la bonança econòmica: l'alça d'un 11% dels sous baixos del sector industrial. També comenta el nomenament del futur president de la Reserva Federal, i la gira asiàtica de Trump.