Sala-i-Martín: "No podem tancar empreses que van bé; si no, una crisi de 2 mesos pot durar 10 anys"

Thu, 19 Mar 2020 11:50:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

L'economista Xavier Sala-i-Martín alerta que cal pensar tant en com s'ha de gestionar l'actual crisi pel Covid-19 com en després de la crisi. Afirma que les mesures d'estímul econòmic, com la baixada de tipus d'interès o la baixada d'impostos, s'han de prendre una vegada acabada l'emergència sanitària. Creu que ara s'ha d'incentivar les empreses de repartiment de productes, per evitar que la gent surti de casa i assegurar el màxim confinament de la població. També considera que cal ajornar tot tipus de pagament d'impostos, i fer una moratòria d'hipoteques a tothom, no solament la població amb menys recursos. "En aquests moments, tothom és vulnerable. També un empresari que té un restaurant i dona feina a 12 persones. Si ha de tancar, després no tindrem res per recuperar". Sala-i-Martín critica la UE, perquè diu que no ha actuat a temps, i també l'estat espanyol, per "sectari i incompetent".