Sala i Martín: "La gran amenaça econòmica per l'1-O era una grandíssima farsa"

Thu, 20 Sep 2018 09:15:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El professor de la Universitat Colúmbia assegura que el discurs econòmic catastrofista pel referèndum d'independència de fa un any s'ha evidenciat que era "una grandíssima farsa". Xavier Sala i Martín argumenta que "l'impacte econòmic real i fins i tot el fiscal" ha estat gairebé nul. Ho afirma l'endemà que la Generalitat ha tret un informe sobre el trasllat de les seus de 2.500 empreses fora de Catalunya els últims 10 mesos. "Si mirem el dia a dia, no ha canviat res: tots els treballadors i les activitats continuen a Catalunya" malgrat el canvi dels domicilis socials. Sala i Martín també treu lliçons dels 10 anys de la crisi de Lehman Brothers: "Si alguna cosa hem après és que els americans tenien raó, i amb més dèficit se'n van sortir bé de la crisi. Europa, no, amb l'austeritat de Merkel". L'altra gran lliçó, segons l'economista, és "l'enorme poder polític de les entitats financeres: els governs prefereixen que caiguin empreses que rescatar bancs. Els bancs són com deus".