Sala-i-Martín: "7.500 milions de ments al món conjurades per resoldre un problema. Mai havia passat"

Thu, 16 Apr 2020 10:50:00 +0000

Republicat de El matí de Catalunya Ràdio (Mònica Terribas), Informe Sala i Martín (Mònica Terribas) ©️Catalunya Ràdio - CCMA

El professor de la Universitat Columbia Xavier Sala-i-Martín és optimista sobre les possibilitats de trobar una vacuna per a la Covid-19: "Trobarem la solució, i la trobarem aviat." Sala-i-Martín argumenta així aquest pensament positiu: "Tenim 7.500 milions de cervells al món que s'han conjurat per resoldre un mateix problema, de forma coordinada. Això no havia passat mai abans en la història de la humanitat. Ni amb les guerres mundials, ni amb la carrera espacial, ni amb la lluita contra el canvi climàtic. Els científics i la societat civil ara remen en una mateixa direcció: posar fi a l'emergència sanitària." Una altra cosa, diu pel que fa al reconegut economista, és com s'afronta la crisi econòmica provocada per la pandèmia del coronavirus. Creu que la descoordinació de mesures farà que la solució no sigui tan ràpida. Sala-i-Martín qualifica de "fum" les previsions de recessió global que fa l'FMI: "Només fa volar coloms, perquè tot dependrà del que duri l'emergència sanitària."