Sala-i-Martín: "És vergonyós que el Barça hagi acudit a la Guàrdia Civil"

Tue, 13 Oct 2020 10:40:00 +0000

Republicat de El matí de Catalunya Ràdio (Laura Rosel), Informe Sala i Martín (Laura Rosel) ©️Catalunya Ràdio - CCMA

L'economista Xavier Sala-i-Martín, que va ser membre de la junta de Joan Laporta al Barça, qualifica "d'extravagant, insòlit i vergonyós" que el club blaugrana hagi denunciat a la Guàrdia Civil les sospites de firmes falses en el procés de la moció de censura engegada contra l'actual directiva. "No sé si això ho fan per guanyar temps", afegeix. "No sé si volen amagar alguna cosa o acabar de tancar algun negoci obscur. El que haurien de fer és deixar fer la votació, i deixar d'embrutar la història del Barça." Sala-i-Martín, que va ser tresorer del club, alerta que el deute brut de la institució esportiva puja a 820 milions d'euros. I assegura que sense l'impacte de la Covid-19, el dèficit i el deute també hauria pujat. El professor de la Universitat Colúmbia també critica el pla de recuperació del president espanyol, Pedro Sánchez, per aprofitar els fons europeus anti-Covid. Diu que no veu enlloc plans per fer una administració més eficient.